CELEX: 32020R0957
Language: da
Date: 2020-06-26 00:00:00
Title: Kommissionens gennemførelsesforordning (EU) 2020/957 af 26. juni 2020 om tarifering af visse varer i den kombinerede nomenklatur

3.7.2020   
               
               
                  DA
               
               
                  Den Europæiske Unions Tidende
               
               
                  L 211/4
               
            
         KOMMISSIONENS GENNEMFØRELSESFORORDNING (EU) 2020/957
         af 26. juni 2020
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     I forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     I henhold til de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 26. juni 2020.
            
               
                  På Kommissionens vegne
               
               
                  For formanden
               
               Philip KERMODE
               
                  Fungerende generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En smedet genstand (en såkaldt køleplade) af aluminium (ikke fremstillet ved støbning) i form af en cirkulær plade med en diameter på ca. 50 mm, hvorpå der er fastgjort kølepinde med en højde på ca. 30, 40 eller 50 mm.
                        Den er beregnet til anvendelse i forskellige produkter for at bortlede den varme, der skabes af LED-moduler.
                        Se billedet  (*1)
                        
                     
                     
                        7616 99 90 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 7616, 7616 99  og 7616 99 90 .
                        Tarifering under KN-kode 9405 99 00  som en del af lamper eller belysningsartikler er udelukket, da varen ved frembydelse for toldmyndighederne ikke kan identificeres ved sin udformning eller andre særlige kendetegn som en del, der udelukkende eller hovedsagelig er bestemt til en vare henhørende under pos. 9405 (se også de forklarende bemærkninger til HS, kapitel 94, dele, første afsnit).
                        Varen er ikke tilpasset til anvendelse som en del af et bestemt produkt. Den kan derfor ved frembydelsen ikke identificeres som en del af varer under en bestemt position (f.eks. under pos. 8539, 8541 eller 8543). Tarifering som en del af andre varer er derfor udelukket.
                        Varen skal derfor tariferes under KN-kode 7616 99 90  som andre varer af aluminium, der ikke er fremstillet ved støbning.
                     
                  
               
            
               (*1)  Billedet er kun vejledende.